**KOMMUNALT UTDANNINGSSTIPEND**

For elever i videregående opplæring med Kjøllefjord som utdanningssted

**Hvem kan søke:**

Elever i alderen 16.- 19. år som har elevstatus ved Nordkapp videregående skole og med Kjøllefjord som undervisningssted kan søke om kommunalt utdanningsstipend.

**Søknadsfrist:**

Søknad om stipend sendes til Oppvekstetaten i Lebesby innen 1.november.

Søknaden skjer på eget søknadsskjema.

Søknaden leveres innen fastsatt tidsfrist til daglig leder for videregående opplæringstilbud i Kjøllefjord. Daglig leder bekrefter elevstatus og sender søknadene til Oppvekstetaten.

**Tildeling og stipendstørrelse:**

Stipendet er på kr. 5000,- for et skoleår.

Tildelingen skjer på bakgrunn av søknad. Stipendets størrelse fastsettes prosentvis på bakgrunn av elevens elevstatus i forhold til utdanningsløp og timetall.

Oppvekstsjefen behandler søknadene og fatter delegert vedtak om tildeling av stipend.

**Utbetaling**

Stipendet utbetales i januar, beløpet overføres til bankkonto som er oppgitt i søknad.

**Vilkår ved tildeling av stipend:**

Søkere som tildeles stipend plikter å følge til enhver tid gjeldende reglement ved skolen. Dette gjelder spesielt bestemmelsene vedrørende fravær.

Ved grove brudd på reglementet eller ved avbrudd i løpet av skoleåret – kan stipendet bli krevd tilbakebetalt. Det samme gjelder dersom en elev unnlater å møte til eksamen uten gyldig grunn.

Filial Kjøllefjord ved daglig leder har ansvaret for å rapportere til kommuneadministrasjonen om forhold som endrer søkerens status i forhold til grunnlaget for tildeling av stipendet.